title: Provedbena uredba Komisije (EU) 2016/703 оd 11. svibnja 2016. o uvođenju konačne antidampinške pristojbe na uvoz određenih prstenastih mehanizama za uvezivanje listova papira podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EZ) br. 1225/2009

text:
               12.5.2016

               HR

               Službeni list Europske unije

               L 122/1

         PROVEDBENA UREDBA KOMISIJE (EU) 2016/703
   оd 11. svibnja 2016.
   o uvođenju konačne antidampinške pristojbe na uvoz određenih prstenastih mehanizama za uvezivanje listova papira podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EZ) br. 1225/2009
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 11. stavak 2.,
   nakon savjetovanja s državama članicama,
   budući da:
   A.   POSTUPAK

   1.   Mjere na snazi

               (1)

               Vijeće je Uredbom (EZ) br. 119/97 (2) uvelo konačnu antidampinšku pristojbu u rasponu od 32,5 % do 39,4 % na uvoz određenih prstenastih mehanizama za uvezivanje listova papira podrijetlom iz Narodne Republike Kine („NRK” ili „predmetna zemlja”) i Malezije. Te stope pristojbe primjenjivale su se na prstenaste mehanizme za uvezivanje listova papira osim onih sa 17 ili 23 prstena, dok su prstenasti mehanizmi za uvezivanje listova papira sa 17 i 23 prstena podlijegali pristojbi koja je jednaka razlici između najniže uvozne cijene (najniža uvozna cijena od 325 EUR za 1 000 komada) i cijene franko granica Zajednice, neocarinjene, ako je potonja bila niža od najniže uvozne cijene.

               (2)

               Vijeće je Uredbom (EZ) br. 2100/2000 (3) nakon antiapsorpcijskog ispitnog postupka na temelju članka 12. Osnovne uredbe izmijenilo i povećalo navedene pristojbe za određene prstenaste mehanizme za uvezivanje listova papira, osim za one sa 17 ili 23 prstena. Izmijenjene pristojbe bile su u rasponu od 51,2 % do 78,8 %.

               (3)

               Nakon ispitnog postupka za sprečavanje izbjegavanja mjera na temelju članka 13. Osnovne uredbe, Uredbom (EZ) br. 1208/2004 (4) Vijeće je proširilo konačne antidampinške mjere na uvoz određenih prstenastih mehanizama za uvezivanje listova papira poslanih iz Vijetnama, bez obzira na to jesu li deklarirani kao podrijetlom iz Vijetnama ili ne.

               (4)

               Nakon zahtjeva dvaju proizvođača iz Unije, u siječnju 2002. (5) pokrenut je postupak revizije zbog predstojećeg isteka mjera na temelju članka 11. stavka 2. Osnovne uredbe te je Vijeće Uredbom (EZ) br. 2074/2004 (6) proširilo konačne antidampinške mjere. Nije primljen zahtjev za reviziju u vezi s mjerama koje se primjenjuju na Maleziju, a koje su stoga istekle u siječnju 2002.

               (5)

               Nakon ispitnog postupka za sprečavanje izbjegavanja mjera na temelju članka 13. Osnovne uredbe, Vijeće je Uredbom (EZ) br. 33/2006 (7) proširilo konačne antidampinške mjere na uvoz određenih prstenastih mehanizama za uvezivanje listova papira poslanih iz Laoske Narodne Demokratske Republike, bez obzira na to jesu li deklarirani kao podrijetlom iz Laoske Narodne Demokratske Republike ili ne.

               (6)

               Vijeće je Uredbom (EZ) br. 818/2008 (8) proširilo područje primjene mjera na određene neznatno izmijenjene prstenaste mehanizme za uvezivanje listova papira kao rezultat ispitnog postupka za sprečavanje izbjegavanja mjera.

               (7)

               Nakon zahtjeva jednog proizvođača iz Unije, u rujnu 2008. pokrenut je postupak revizije zbog predstojećeg isteka mjera na temelju članka 11. stavka 2. Osnovne uredbe te je Vijeće Provedbenom uredbom (EU) br. 157/2010 (9) dodatno produljilo konačne antidampinške mjere za razdoblje od pet godina („mjere na snazi”).

               (8)

               Nadalje, nakon antidampinškog ispitnog postupka u skladu s člankom 5. Osnovne uredbe, Provedbenom uredbom Vijeća (EU) br. 792/2011 (10) uvedena je konačna antidampinška pristojba na uvoz određenih prstenastih mehanizama za uvezivanje listova papira podrijetlom iz Tajlanda.

         2.   Zahtjev za reviziju zbog predstojećeg isteka mjera

               (9)

               Nakon objave obavijesti o predstojećem isteku (11) antidampinških mjera koje su na snazi za uvoz prstenastih mehanizama za uvezivanje listova papira podrijetlom iz NRK-a i onih poslanih iz Vijetnama i Laoske Narodne Demokratske Republike bez obzira na to jesu li deklarirani kao podrijetlom iz Vijetnama i Laoske Narodne Demokratske Republike ili ne, Komisija je 26. studenoga 2014. primila zahtjev za pokretanje postupka revizije zbog predstojećeg isteka tih mjera u skladu s člankom 11. stavkom 2. Osnovne uredbe.

               (10)

               Zahtjev je podnio proizvođač iz Unije Ring Alliance Ringbuchtechnik GmbH („podnositelj zahtjeva”) koji predstavlja više od 25 % (12) ukupne proizvodnje prstenastih mehanizama za uvezivanje listova papira u Uniji. Zahtjev se temeljio na obrazloženju da bi istek mjera vjerojatno doveo do nastavka ili ponavljanja dampinga i štete za industriju Unije.

         3.   Pokretanje postupka revizije zbog predstojećeg isteka mjera

               (11)

               Nakon savjetovanja sa Savjetodavnim odborom Komisija je utvrdila da postoji dovoljno dokaza za pokretanje postupka revizije zbog predstojećeg isteka mjera te je 25. veljače 2015. u Službenom listu Europske unije
                   (13) objavila obavijest o pokretanju postupka revizije zbog predstojećeg isteka mjera („Obavijest o pokretanju postupka”) u skladu s člankom 11. stavkom 2. Osnovne uredbe.

         4.   Relevantna razdoblja obuhvaćena ispitnim postupkom revizije zbog predstojećeg isteka mjera

               (12)

               Ispitnim postupkom o vjerojatnosti nastavka ili ponavljanja dampinga i štete obuhvaćeno je razdoblje od 1. siječnja 2014. do 31. prosinca 2014. („razdoblje ispitnog postupka revizije” ili „RIPR”).

               (13)

               Ispitivanjem kretanja važnih za procjenu vjerojatnosti nastavka ili ponavljanja štete obuhvaćeno je razdoblje od 1. siječnja 2011. do kraja razdoblja ispitnog postupka revizije („razmatrano razdoblje”).

         5.   Stranke na koje se ispitni postupak odnosi

               (14)

               Komisija je u Obavijesti o pokretanju postupka pozvala zainteresirane strane da joj se obrate radi sudjelovanja u ispitnom postupku. Osim toga, Komisija je o pokretanju ispitnog postupka posebno obavijestila podnositelja zahtjeva, druge proizvođače iz Unije koji su joj poznati, proizvođače izvoznike u NRK-u i nadležna tijela NRK-a, uvoznike, dobavljače, korisnike i trgovce koji su joj poznati te udruženja za koja se zna da se pokretanje ispitnog postupka na njih odnosi te ih je pozvala na sudjelovanje.

               (15)

               Zainteresirane strane dobile su priliku dostaviti primjedbe na pokretanje ispitnog postupka i zatražiti saslušanje pred Komisijom i/ili službenikom za saslušanja u trgovinskim postupcima.

               (16)

               Ni jedna zainteresirana strana nije zatražila saslušanje službi Komisije i/ili službenika za saslušanje u trgovinskim postupcima u kontekstu pokretanja postupka revizije zbog predstojećeg isteka mjera.

         6.   Proizvođači u analognoj zemlji

               (17)

               U Obavijesti o pokretanju postupka Komisija je zainteresirane strane obavijestila da je kao treće zemlje tržišnoga gospodarstva u smislu članka 2. stavka 7. točke (a) Osnovne uredbe predvidjela Indiju, Tajland i Kambodžu. Stoga je Komisija o pokretanju postupka obavijestila proizvođače u Indiji, Tajlandu i Kambodži te ih je pozvala na sudjelovanje.

         7.   Odabir uzorka

               (18)

               U Obavijesti o pokretanju postupka Komisija je izjavila da će možda odabrati uzorak uvoznika iz Unije te kineskih proizvođača izvoznika u skladu s člankom 17. Osnovne uredbe.

         (a)   Odabir uzorka uvoznika iz Unije

               (19)

               Kako bi odlučila hoće li odabir uzorka biti potreban i, ako hoće, kako bi odabrala uzorak, Komisija je od nepovezanih uvoznika zatražila da dostave podatke navedene u Obavijesti o pokretanju postupka.

               (20)

               Dva su nepovezana uvoznika dostavila zatražene podatke i pristala da ih se uključi u uzorak. S obzirom na njihov malen broj Komisija je odlučila da odabir uzorka nije potreban. Kasnije je jedan od dva uvoznika prestao surađivati.

         (b)   Odabir uzorka proizvođača izvoznika iz NRK-a

               (21)

               Kako bi odlučila hoće li odabir uzorka biti potreban i, ako hoće, kako bi odabrala uzorak, Komisija je od svih poznatih proizvođača izvoznika iz NRK-a (17 društava) zatražila da dostave podatke navedene u Obavijesti o pokretanju postupka. Uz to, Komisija je od Misije NRK-a pri Europskoj uniji zatražila da utvrdi ostale proizvođače izvoznike koji bi mogli biti zainteresirani za sudjelovanje u ispitnom postupku, ako postoje, i/ili da s njima stupi u kontakt.

               (22)

               Prvotno se javio samo jedan kineski proizvođač izvoznik koji je dostavio podatke zatražene u obrascu za odabir uzorka. Stoga odabir uzorka nije bio potreban. Kasnije je taj proizvođač izvoznik prestao surađivati.

         8.   Odgovori na upitnik

               (23)

               Komisija je upitnike poslala proizvođačima iz Unije i nepovezanim uvoznicima, trgovcima i korisnicima koji su joj se javili unutar rokova određenih u Obavijesti o pokretanju postupka.

               (24)

               Jedan od nepovezanih uvoznika iz Unije odlučio je prestati surađivati nakon početnog odgovora na upitnik.

               (25)

               Jedini kineski proizvođač izvoznik koji se javio Komisiji odgovorio je na poslani upitnik. Kineski proizvođač izvoznik kasnije je obavijestio Komisiju da je odlučio prestati surađivati u okviru ispitnog postupka. Komisija je obavijestila kineskog proizvođača izvoznika i kineska nadležna tijela o svojoj namjeri da primijeni članak 18. Osnovne uredbe i da temelji svoje nalaze iz ispitnog postupka na raspoloživim podacima.

         9.   Posjeti radi provjere

               (26)

               Komisija je zatražila i provjerila sve podatke koje je smatrala potrebnima za utvrđivanje vjerojatnosti nastavka ili ponavljanja dampinga i štete te za utvrđivanje bi li uvođenje mjera bilo protivno interesima Unije. Posjeti radi provjere u skladu s člankom 16. Osnovne uredbe obavljeni su u poslovnim prostorima sljedećih društava:

                           (a)

                              proizvođači iz Unije

                                       —

                                       Ring Alliance Ringbuchtechnik GmbH, Beč, Austrija i Oroszlany, Mađarska,

                                       —

                                       I.M.L. Industria Meccanica Lombarda S.r.l., Offanengo, Italija;

                           (b)

                              povezani uvoznik

                                       —

                                       Bensons International Systems B.V, Nijkerk, Nizozemska;

                           (c)

                              proizvođač u analognoj zemlji

                                       —

                                       Sure Success, Sihanoukville, Kambodža.

         B.   PREDMETNI PROIZVOD I ISTOVJETNI PROIZVOD

   1.   Predmetni proizvod

               (27)

               Predmetni proizvod su određeni prstenasti mehanizmi za uvezivanje listova papira koji se sastoje od dvije čelične pločice ili žica na kojima su učvršćena najmanje četiri poluprstena izrađena od čelične žice te koje zajedno drži čelična krovna pločica. Oni se mogu otvoriti povlačenjem poluprstena ili malim čeličnim otponcem pričvršćenim za prstenasti mehanizam za uvezivanje listova papira. Prsteni mogu biti različitih oblika, s tim da su najuobičajeniji okrugli i u obliku slova D („predmetni proizvod”). Prstenasti mehanizmi za uvezivanje listova papira trenutačno su razvrstani u oznaku KN ex 8305 10 00. Mehanizmi s polužnim zatvaranjem lukova razvrstani u istu oznaku KN nisu uključeni u područje primjene predmetnog proizvoda.

               (28)

               Prstenasti mehanizmi za uvezivanje listova papira koriste se za izradu papirnatih, kartonskih i plastificiranih uredskih fascikala, prezentacija i ostalih uvezanih fascikala.

               (29)

               Tijekom RIPR-a u Uniji se prodavao velik broj različitih vrsta prstenastih mehanizama za uvezivanje listova papira. Razlike između tih vrsta određene su širinom baze, vrstom mehanizma, brojem prstena, sustavom otvaranja, nominalnim kapacitetom za papir, promjerom prstena, oblikom prstena, duljinom i razmakom između prstena. S obzirom na činjenicu da sve vrste imaju iste fizičke i tehničke značajke te su, u određenim okvirima, zamjenjivi, za potrebe trenutačnog postupka utvrđeno je da svi prstenasti mehanizmi za uvezivanje listova papira predstavljaju jedan proizvod.

         2.   Istovjetni proizvod

               (30)

               Ispitnim postupkom pokazalo se da sljedeći proizvodi imaju ista osnovna fizička i kemijska svojstva te iste osnovne namjene:

                           —

                           predmetni proizvod,

                           —

                           proizvod koji se proizvodi i prodaje na domaćem tržištu predmetne zemlje,

                           —

                           proizvod koji u Uniji proizvodi i prodaje industrija Unije.

                     Komisija je stoga odlučila da su ti proizvodi istovjetni proizvodi u smislu članka 1. stavka 4. Osnovne uredbe.

         C.   VJEROJATNOST NASTAVKA ILI PONAVLJANJA DAMPINGA

   1.   Uvodne napomene

               (31)

               U skladu s člankom 11. stavkom 2. Osnovne uredbe Komisija je ispitala je li vjerojatno da bi istek postojećih mjera doveo do nastavka ili ponavljanja dampinga iz predmetne zemlje.

               (32)

               Kako je navedeno u uvodnoj izjavi 25., iako je upitnik poslan kineskom proizvođaču izvozniku koji se javio tijekom odabira uzorka, taj je proizvođač izvoznik kasnije priopćio svoju odluku da prekida suradnju u okviru tekućeg ispitnog postupka. Posljedično, u trenutačnom ispitnom postupku nije surađivao ni jedan kineski proizvođač izvoznik te su se stoga morali upotrijebiti raspoloživi podaci u skladu s člankom 18. Osnovne uredbe.

               (33)

               U tom su pogledu kineska nadležna tijela i prethodno navedeni kineski proizvođač izvoznik koji se javio tijekom odabira uzorka propisno obaviješteni da će Komisija nedostavljanje odgovora na upitnik smatrati nesuradnjom i da bi stoga Komisija mogla za nalaze u pogledu NRK-a primijeniti članak 18. Osnovne uredbe.

               (34)

               Na temelju toga, u skladu s člankom 18. stavkom 1. Osnovne uredbe, nalazi u pogledu vjerojatnosti nastavka ili ponavljanja dampinga utvrđeni u nastavku temelje se na raspoloživim podacima, osobito na podacima iz zahtjeva za postupak revizije zbog predstojećeg isteka mjera, podacima prikupljenima tijekom ispitnog postupka (kao što su obrasci za odabir uzorka koje su dostavili glavni kineski proizvođači izvoznici i koji pružaju podatke o kineskim izvoznim tržištima, podaci primljeni tijekom provjere kambodžanskog proizvođača, kineska baza podataka o izvozu) i na Eurostatovoj bazi podataka Comext na razini TARIC (10 znamenki), odakle dolazi ukupni obujam i ukupna vrijednost CIF uvezenih prstenastih mehanizama za uvezivanje listova papira za oznake TARIC koje podliježu mjerama. Međutim, trebalo bi uzeti u obzir da se u bazi podataka Comext razlikuju samo dvije vrste prstenastih mehanizama za uvezivanje listova papira (sa 17 ili 23 prstena i druge vrste), iako postoji znatan raspon različitih vrsta proizvoda za koje cijene mogu varirati ovisno o vrsti proizvoda.

         2.   Damping tijekom razdoblja ispitnog postupka revizije

   2.1.   Analogna zemlja

               (35)

               U skladu s člankom 2. stavkom 7. točkom (a) Osnovne uredbe, uobičajena vrijednost određuje se na temelju cijene ili izračunane vrijednosti u nekoj trećoj zemlji tržišnoga gospodarstva ili, kada to nije moguće, na nekoj drugoj razumnoj osnovi, uključujući stvarno plaćenu ili naplativu cijenu u Uniji za istovjetan proizvod, ako je potrebno odgovarajuće prilagođenu kako bi uključivala razumnu profitnu maržu. Radi toga je Komisija prvo ispitala može li se odabrati odgovarajuća treća zemlja tržišnoga gospodarstva („analogna zemlja”).

               (36)

               U posljednjoj reviziji zbog predstojećeg isteka mjera koja je dovela do uvođenja mjera na snazi Tajland je privremeno odabran kao analogna zemlja, no podaci tajlandskog proizvođača nisu se mogli uzeti u obzir u konačnoj fazi jer je ispitni postupak pokazao da bi odnos između tajlandskog proizvođača i kineskog proizvođača prstenastih mehanizama za uvezivanje listova papira (14) vjerojatno narušio nalaze o uobičajenoj vrijednosti.

               (37)

               U trenutačnoj su reviziji kao potencijalne analogne zemlje u Obavijesti o pokretanju postupka navedene tri treće zemlje – Tajland, Indija i Kambodža. Te tri zemlje, uz NRK, predstavljale su oko 99 % ukupnog obujma uvezenog tijekom RIPR-a na tržište Unije. Ni jedna zainteresirana strana nije predložila druge moguće analogne zemlje. Jedan je uvoznik potvrdio popis zemalja predloženih kao potencijalne analogne zemlje i pružio podatke u pogledu indijskih, tajlandskih i kambodžanskih proizvođača.

               (38)

               U skladu s time kontaktirani su svi poznati proizvođači iz Tajlanda, Indije i Kambodže u cilju uspostavljanja suradnje. Međutim, ti su proizvođači obavijestili Komisiju da odbijaju sudjelovati u ispitnom postupku. Od svih kontaktiranih proizvođača u potencijalnim analognim zemljama samo je jedan kambodžanski proizvođač pristao surađivati u ispitnom postupku. Komisija je stoga tom kambodžanskom izvozniku poslala upitnik za prikupljanje podataka o relevantnoj analognoj zemlji.

               (39)

               Komisija je kasnije obavila posjet radi provjere u poslovnim prostorima jedinog društva koje surađuje u Kambodži u cilju provjere podnesenih podataka. Međutim, tijekom posjeta radi provjere predstavnik društva odbio je dati bitne podatke kao što su revidirani računovodstveni podaci i izvaci iz računovodstvenog sustava. Stoga nije bilo moguće provjeriti troškove i prodajne cijene niti unakrsno provjeriti ukupni obujam prodaje koji je društvo prijavilo u svojem odgovoru na upitnik. U nedostatku pouzdanih podataka tako nije bilo moguće pouzdano utvrditi uobičajenu vrijednost predmetnog proizvoda na temelju podataka koje je dalo društvo iz Kambodže. Društvo je u skladu s tim obaviješteno o odluci Komisije da ne upotrebljava njegove podatke. Nisu primljene primjedbe od tog društva.

               (40)

               Tijekom ispitnog postupka Komisija je saznala za moguću proizvodnju u ostalim trećim zemljama kao što su Egipat, Južna Koreja, Tajvan, Indonezija, Turska i Malezija. Nadležna tijela tih zemalja kontaktirana su u vezi s mogućim postojanjem proizvođača prstenastih mehanizama za uvezivanje listova papira u njihovim zemljama, no tijekom utvrđenog roka nije primljen ni jedan pozitivan odgovor.

               (41)

               Komisija zbog toga nije mogla odabrati odgovarajuću analognu zemlju za svrhu utvrđivanja uobičajene vrijednosti za NRK u skladu s člankom 2. stavkom 7. točkom (a) Osnovne uredbe.

         2.2.   Uobičajena vrijednost

               (42)

               S obzirom na situaciju opisanu u odjeljku 2.1. te u skladu s člankom 2. stavkom 7. točkom (a) Osnovne uredbe, Komisija se u svrhu utvrđivanja uobičajene vrijednosti u NRK-u oslanjala na svaku drugu razumnu osnovu, tj. cijene plaćene ili naplative u Uniji za istovjetan proizvod.

               (43)

               U skladu s člankom 2. stavkom 2. Osnovne uredbe najprije je ispitano je li tijekom RIPR-a ukupni obujam domaće prodaje istovjetnog proizvoda nezavisnim kupcima koju su ostvarili proizvođači iz industrije Unije koji surađuju bio reprezentativan u usporedbi s ukupnim obujmom izvoza u Uniju, odnosno je li ukupni obujam te domaće prodaje činio najmanje 5 % ukupnog obujma izvozne prodaje u Uniju koji su ostvarili kineski proizvođači.

               (44)

               Ispitano je i može li se domaća prodaja istovjetnog proizvoda smatrati izvršenom u uobičajenom tijeku trgovine u skladu s člankom 2. stavkom 4. Osnovne uredbe. To je učinjeno utvrđivanjem udjela profitabilne domaće prodaje nezavisnim kupcima na domaćem tržištu tijekom RIPR-a.

               (45)

               Budući da je utvrđeno da je cjelokupna domaća prodaja ostvarena u dostatnim količinama i u uobičajenom tijeku trgovine, uobičajena vrijednost temeljila se na stvarnim domaćim cijenama i izračunana je kao ponderirani prosjek cijena cjelokupne domaće prodaje tijekom razdoblja ispitnog postupka revizije.

         2.3.   Izvozna cijena

               (46)

               U nedostatku suradnje kineskih proizvođača izvoznika, a stoga i u nedostatku specifičnih informacija o kineskim cijenama, izvozna cijena utvrđena je na temelju podataka dostupnih u skladu s člankom 18. Osnovne uredbe, tj. podataka za odabir uzorka koje je dao poznati kineski proizvođač izvoznik u fazi pokretanja revizije zbog predstojećeg isteka mjera i Eurostatove baze podataka Comext te kineske baze podataka o izvozu.

         2.4.   Usporedba i prilagodbe

               (47)

               Usporedba između uobičajene vrijednosti i izvozne cijene izvršena je na temelju cijene franko tvornica. Kako bi se osigurala primjerena usporedba između uobičajene vrijednosti i izvozne cijene, izvršene su odgovarajuće prilagodbe za razlike koje utječu na cijene i usporedivost cijena u skladu s člankom 2. stavkom 10. Osnovne uredbe. Prilagodbe su napravljene gdje je to bilo potrebno za razlike u prijevozu, osiguranju i drugim troškovima povezanima s prijevozom na temelju podataka iz zahtjeva za reviziju zbog predstojećeg isteka mjera.

         2.5.   Dampinška marža

               (48)

               U skladu s člankom 2. stavkom 11. Osnovne uredbe dampinška marža utvrđena je na temelju usporedbe ponderirane prosječne uobičajene vrijednosti s ponderiranom prosječnom izvoznom cijenom. Prosječna cijena iz Eurostatove baze podataka Comext, unakrsno provjerena s obzirom na podatke iz dostupnog obrasca za odabir uzorka, u usporedbi s uobičajenom vrijednosti pokazuje postojanje dampinga.

               (49)

               Uzimajući u obzir gore navedeno i izostanak bilo kakvih pouzdanih podataka za NRK, izračunana je dampinška marža na području cijele zemlje, na temelju ponderirane usporedbe prosjek-prosjek i izražena kao postotak cijene CIF na granici EU-a, neocarinjeno, te iznosi 49 %.

         2.6.   Zaključak o dampingu

               (50)

               Ispitnim postupkom utvrđeno je postojanje dampinga tijekom RIPR-a. Taj se zaključak temelji i. s jedne strane na izvoznim cijenama kako su utvrđene prema Eurostatovoj bazi podataka Comext i iz podataka prikupljenih obrascem o odabiru uzorka kako je objašnjeno u uvodnoj izjavi 46. i ii. s druge strane, na uobičajenoj vrijednosti utvrđenoj na temelju cijena industrije Unije u skladu s odredbama članka 2. stavka 7. točke (a) Osnovne uredbe za razloge objašnjene u uvodnim izjavama 35. do 41.

         3.   Dokazi o vjerojatnosti nastavka dampinga

               (51)

               Nakon nalaza dampinga tijekom RIPR-a ispitana je i vjerojatnost nastavka dampinga. Budući da kineski proizvođači izvoznici nisu surađivali, u ispitnom se postupku oslanjalo na činjenice dostupne u skladu s člankom 18. Osnovne uredbe. S obzirom na nedostatak javno dostupnih podataka Komisija se koristila drugim izvorima podataka kao što su Eurostatova baza podataka Comext i baza podataka na temelju „članka 14. stavka 6. Osnovne uredbe”, dostupni obrasci za odabir uzorka koje su dostavili glavni kineski proizvođači izvoznici, a kojima se pružaju podaci o kineskoj izvoznoj prodaji u sve zemlje uključujući Uniju, zahtjev za reviziju i kineska baza podataka o izvozu.

               (52)

               S obzirom na zaključke navedene u uvodnim izjavama 48. i 49., Komisija je dodatno analizirala postoji li vjerojatnost ponavljanja dampinga u slučaju isteka mjera. Pritom su analizirani sljedeći elementi: i. kineski proizvodni kapacitet i rezervni kapacitet, ii. ponašanje kineskih izvoznika na drugim tržištima i iii. privlačnost tržišta Unije.

         3.1.   Proizvodni i rezervni kapacitet u NRK-u

               (53)

               Na temelju podataka iz zahtjeva za reviziju zbog predstojećeg isteka mjera proizvodni kapacitet u NRK-u procjenjuje se na oko 970 milijuna komada, a postojeća je proizvodnja u NRK-u na oko 50 % tog obujma. Procijenjena neiskorištenost proizvodnog kapaciteta raspoloživa u NRK-u stoga je više nego četiri puta veća od potrošnje Unije. Bez obzira na taj trenutačno veliki prekomjerni kapacitet, podaci dobiveni tijekom ispitnog postupka pokazuju da se kapacitet u NRK-u i dalje širi jer se trenutačno osniva još novih proizvođača. Proizvodnja se stoga može jednostavno i brzo povećati kako bi se na tržište Unije slale veće količine prstenastih mehanizama za uvezivanje listova papira s poznatim markama putem postojećih distribucijskih kanala.

               (54)

               Podnositelji zahtjeva smatrali su da je glavni preduvjet povećanja proizvodnje pristup nekvalificiranoj radnoj snazi jer su ulaganja u toj djelatnosti dosta ograničena (15), a pristup sirovinama relativno je lagan u NRK-u. Nalazi u prethodnim ispitnim postupcima o prstenastim mehanizmima za uvezivanje listova papira pokazali su i da su radna snaga i ručni rad glavni element koji bi utjecao na obujam proizvodnje u NRK-u. Ako proizvođač treba povećati proizvodnju, u skladu s tim bi povećao broj zaposlenika.

               (55)

               Nadalje, nema dokaza da bi se u bliskoj budućnosti razina potrošnje na kineskom domaćem tržištu ili tržištima trećih zemalja znatno povećala i da bi stoga mogla apsorbirati trenutačno raspoloživ rezervni kapacitet kineskih proizvođača ili njegov znatni dio.

               (56)

               Na temelju prethodnoga u ispitnom je postupku zaključeno da bi kineski izvoznici mogli lako proširiti svoju proizvodnju i izvoziti znatne količine u Uniju u slučaju isteka mjera.

         3.2.   Kineska prodaja u treće zemlje

               (57)

               Kako se navodi u uvodnoj izjavi 59., tržište Unije uvijek je bilo privlačno tržište za kineske izvoznike, a bili su kontinuirano prisutni i u ostatku svijeta. Prema dostupnim statističkim podacima o kineskom izvozu, glavna izvozna tržišta na kojima su kineski izvoznici bili aktivni su SAD, Meksiko, Hong Kong, Turska i Južna Afrika. Osim u SAD-u (16), cijene koje su naplaćivali u tim zemljama niže su od onih koje prevladavaju na tržištu Unije za slične vrste proizvoda.

               (58)

               U tim okolnostima opravdano je očekivati da bi se, ako se dopusti da antidampinške mjere isteknu, kineski izvoznici prebacili s određenih trećih zemalja na tržište Unije i da bi im cilj onda bio izvoziti znatne količine na tržište Unije.

         3.3.   Privlačnost tržišta Unije

               (59)

               Tržište Unije uvijek je bilo vrlo privlačno tržište u pogledu količina i cijena. Podaci primljeni u vrijeme pokretanja trenutačnog ispitnog postupka pokazuju da su cijene u Uniji znatno više u usporedbi s prodajnim cijenama u većini ostalih trećih zemalja.

               (60)

               Od prvog uvođenja mjera (20. siječnja 1997.) kineski su izvoznici kontinuirano pokazivali snažan interes za ulazak na tržište Unije. Prethodni su ispitni postupci pokazali da su kineski proizvođači nastojali izbjeći mjere praksama izbjegavanja mjera (17), kao što su pretovar robe i neznatne izmjene, ali i praksama apsorpcije (18).

               (61)

               Veličina tržišta Unije može se smatrati jasnim pokazateljem da bi kineski proizvođači u budućnosti pokušali vratiti tržišni udio u Uniji.

               (62)

               U pogledu cijena, prema ispitnom postupku prosječna kineska izvozna cijena za tržišta trećih zemalja niža je od prosječne kineske izvozne cijene u Uniju kako je navedeno u uvodnoj izjavi 57. Stoga je jasno da bi tržište Unije bilo financijski privlačna opcija za kineske izvoznike jer bi mogli prodavati po višim cijenama u Uniji, a da ne ugrožavaju svoju prodaju ostatku svijeta i još uvijek snižavati cijenu svojih glavnih konkurenata u Uniji prodajom po dampinškim cijenama. Stoga se može zaključiti da je tržište Unije, kao jedno od najvećih na svijetu, i dalje privlačno kineskim proizvođačima.

         3.4.   Zaključak o vjerojatnosti nastavka dampinga

               (63)

               S obzirom na procijenjeni znatni rezervni kapacitet u NRK-u u kombinaciji s privlačnošću tržišta Unije u pogledu veličine i prodajne cijene, osobito u pogledu visine cijene izvoza NRK-a u treće zemlje, te na evidentirane prethodne prakse izbjegavanja mjera i apsorpcije, Komisija je zaključila da postoji velika vjerojatnost da bi ukidanje antidampinških mjera uzrokovalo znatno povećanje dampinškog uvoza prstenastih mehanizama za uvezivanje listova papira iz NRK-a u Uniju.

         D.   VJEROJATNOST NASTAVKA ILI PONAVLJANJA ŠTETE

   1.   Proizvodnja Unije i definicija industrije Unije

               (64)

               Tijekom RIPR-a prstenaste mehanizme za uvezivanje listova papira u Uniji su proizvodili sljedeći proizvođači:

                           —

                           Ring Alliance Ringbuchtechnik GmbH, Beč, Austrija,

                           —

                           Industria Meccanica Lombarda srl, Offanengo, Italija.

               (65)

               Oba proizvođača (od kojih je prvi bio podnositelj zahtjeva) surađivala su u ispitnom postupku. Drugi proizvođač također podržava zahtjev za produženje mjera. Budući da oba društva zajedno predstavljaju ukupnu proizvodnju prstenastih mehanizama za uvezivanje listova papira u Uniji tijekom RIPR-a, smatra se da predstavljaju industriju Unije u smislu članka 4. stavka 1. i članka 5. stavka 4. Osnovne uredbe. Ni jedan proizvođač ni njihova društva kćeri nisu povezani s kineskim proizvođačima izvoznicima.

         2.   Potrošnja u Uniji

               (66)

               Potrošnja u Uniji utvrđena je na temelju sljedećeg:

                           —

                           obujam prodaje istovjetnog proizvoda industrije Unije na tržištu Unije zabilježen u odgovarajućim odgovorima na upitnik proizvođača iz Unije,

                           —

                           količina uvoza prstenastih mehanizama za uvezivanje listova papira (na razini TARIC-a) na tržište Unije zabilježena u Eurostatu.

                  Tablica 1.

                  Potrošnja na tržištu Unije

                           Količina

                           2011.

                           2012.

                           2013.

                           RIPR

                              Indeks potrošnje u Uniji (2011. = 100)

                              100

                              87

                              94

                              85

                           Potrošnja u Uniji (rasponi od 1 000  komada)

                           100 000  – 120 000

                           90 000  – 110 000

                           100 000  – 120 000

                           90 000  – 110 000

                              Izvor: Eurostat i odgovori na upitnik.

               (67)

               Ispitni postupak pokazao je da se tržište prstenastih mehanizama za uvezivanje listova papira smanjilo za 15 % tijekom razmatranog razdoblja s oko 100–120 milijuna komada 2011. na 90–110 milijuna komada u RIPR-u (19).

         3.   Uvoz iz predmetne zemlje

   (a)   Količina uvoza i tržišni udio

      Tablica 2.

      Uvoz iz predmetne zemlje

               Količina uvoza

               2011.

               2012.

               2013.

               RIPR

                  NRK (indeks 2011. = 100)

                  100

                  92

                  101

                  112

               NRK (rasponi od 1 000  komada)

               1 600  – 2 100

               1 500  – 2 000

               1 600  – 2 100

               1 900  – 2 400

               Tržišni udio

               1,8 %

               1,9 %

               1,9 %

               2,3 %

                  Izvor: Eurostat i zahtjev za reviziju zbog predstojećeg isteka mjera.

               (68)

               Budući da su trenutačne antidampinške mjere protiv NRK-a proširene u skladu s člankom 13. stavkom 3. Osnovne uredbe na uvoz predmetnog proizvoda poslan iz Laoske Narodne Demokratske Republike i Vijetnama, trebalo bi uključiti uvoz iz tih zemalja kako bi se utvrdila ukupna količina uvoza predmetnog proizvoda iz NRK-a. Međutim, tijekom cijelog razmatranog razdoblja nije zabilježen uvoz predmetnog proizvoda iz Laoske Narodne Demokratske Republike i/ili Vijetnama.

               (69)

               Količina uvoza prstenastih mehanizama za uvezivanje listova papira podrijetlom iz NRK-a ostala je tijekom razmatranog razdoblja na relativno stabilnoj niskoj razini uz malo povećanje tijekom RIPR-a. Rezultat toga je da se tržišni udio kineskog uvoza povećao s 1,8 % na 2,3 % tijekom razmatranog razdoblja.

         (b)   Uvozne cijene

      Tablica 3.

      Prosječne cijene uvoza prstenastih mehanizama za uvezivanje listova papira iz predmetne zemlje

               2011.

               2012.

               2013.

               RIPR

                  NRK (indeks 2011. = 100)

                  100

                  98

                  95

                  83

               NRK (rasponi od EUR/1 000  komada)

               200 – 230

               190 – 220

               180 – 210

               160 – 190

                  Izvor: Eurostat i zahtjev za reviziju zbog predstojećeg isteka mjera.

               (70)

               Prosječna cijena uvoza predmetnog proizvoda iz NRK-a stalno se smanjivala u razmatranom razdoblju uz ukupni pad od 17 % između 2011. i RIPR-a.

         (c)   Razina snižavanja cijena i prodaja ispod cijene

               (71)

               U RIPR-u nije zabilježeno snižavanje cijena zbog kineskih uvoznih cijena. Međutim, treba naglasiti da izračun uzima u obzir prilagodbe cijena za redovnu carinsku uvoznu pristojbu (2,7 %) i troškove nakon uvoza (2 %). Nakon tih prilagodbi pokazalo se da su prosječne cijene kineskog uvoza gotovo na istoj razini kao prosječne cijene franko tvornica industrije Unije za nepovezane kupce u Uniji, a utvrđena negativna marža snižavanja cijena iznosila je 0,1 %. Zabilježeno je i da su količine prodaje kineskih proizvođača izvoznika male. Nadalje, podnositelj zahtjeva podnio je određene dokaze da su vrste proizvoda koje se trenutačno uvoze iz NRK-a „posebni” mehanizmi, primjerice mehanizmi s 23 prstena ili mehanizmi s otponcem. Ti se proizvodi sastoje od veće količine sirovina i višeg troška rada te stoga imaju višu cijenu od standardnih proizvoda industrije Unije. Zbog nesuradnje kineskih izvoznika ta se tvrdnja nije mogla provjeriti prema njihovim podacima o izvozu.

               (72)

               Bez obzira na nepostojanje snižavanja cijena utvrđena je marža prodaje ispod cijene od 3,4 % u RIPR-u. Taj se izračun temeljio na ciljnoj dobiti industrije Unije od 5 %, tj. na istoj ciljnoj dobiti koja je upotrijebljena u prethodnoj reviziji zbog predstojećeg isteka mjera.

         4.   Uvoz iz ostalih trećih zemalja

               (a)

                  Količina uvoza i tržišni udio

                  Tablica 4.

                  Uvoz iz trećih zemalja

                           Količina uvoza

                           2011.

                           2012.

                           2013.

                           RIPR

                              Indija (indeks 2011. = 100)

                              100

                              74

                              86

                              95

                           Indija (rasponi od 1 000  komada)

                           40 000  – 45 000

                           30 000  – 35 000

                           32 000  – 38 000

                           39 000  – 44 000

                           Tržišni udio Indije

                           37,4 %

                           32,1 %

                           34,5 %

                           41,8 %

                              Kambodža (indeks 2013.
                               (20)
                              = 100)

                              0

                              0

                              100

                              222

                           Kambodža (rasponi od 1 000  komada)

                           0

                           0

                           3 000  – 4 000

                           6 000  – 9 000

                           Tržišni udio Kambodže

                           0,0 %

                           0,0 %

                           3,2 %

                           7,8 %

                              Tajland (indeks 2011. = 100)

                              100

                              57

                              62

                              6

                           Tajland (rasponi od 1 000  komada)

                           12 000  – 16 000

                           6 000  – 9 000

                           7 000  – 10 000

                           500 – 1 000

                           Tržišni udio Tajlanda

                           11,1 %

                           7,3 %

                           7,3 %

                           0,8 %

                              Ostale treće zemlje (indeks 2011. = 100)

                              100

                              70

                              254

                              10

                           Ostale treće zemlje (rasponi od 1 000  komada)

                           500 – 1 000

                           300 – 600

                           1 000  – 2 000

                           50 – 100

                           Tržišni udio ostalih trećih zemalja

                           0,6 %

                           0,5 %

                           1,5 %

                           0,1 %

                              Ukupno treće zemlje (indeks 2011. = 100)

                              100

                              71

                              89

                              87

                           Ukupno treće zemlje (rasponi od 1 000  komada)

                           52 500  – 62 000

                           36 300  – 44 600

                           43 000  – 54 000

                           45 550  – 54 100

                           Ukupni tržišni udio trećih zemalja

                           49,1 %

                           39,8 %

                           46,6 %

                           50,5 %

                              Izvor: Eurostat i zahtjev za reviziju zbog predstojećeg isteka mjera.

               (b)

                  Uvozne cijene

                  Tablica 5.

                  Prosječne cijene uvoza prstenastih mehanizama za uvezivanje listova papira iz trećih zemalja

                           2011.

                           2012.

                           2013.

                           RIPR

                              Indija (indeks 2011. = 100)

                              100

                              107

                              96

                              92

                           Indija (rasponi od EUR/1 000  komada)

                           125 – 135

                           138 – 145

                           122 – 130

                           115 – 125

                              Kambodža (indeks 2013.
                               (21) = 100)

                              0

                              0

                              100

                              94

                           Kambodža (rasponi od EUR/1 000  komada)

                           0

                           0

                           135 – 145

                           130 – 140

                              Tajland (indeks 2011. = 100)

                              100

                              101

                              100

                              81

                           Tajland (rasponi od EUR/1 000  komada)

                           120 – 130

                           125 – 135

                           120 – 130

                           100 – 110

                              Izvor: Eurostat i zahtjev za reviziju zbog predstojećeg isteka mjera.

               (73)

               Tijekom cijelog razmatranog razdoblja glavna zemlja izvoznica prstenastih mehanizama za uvezivanje listova papira u Uniju bila je Indija. Uvoz iz te zemlje pokrivao je znatan udio tržišta Unije tijekom cijelog razmatranog razdoblja, u rasponu između 32 % i 42 % s vrhuncem u RIPR-u. Drugi najveći izvoznik u Uniju tijekom RIPR-a bila je Kambodža i, iako je počela izvoziti u Uniju tek 2013., snažno je povećala svoj udio na tržištu i postigla gotovo 8 % u RIPR-u. U oba slučaja proizvođači izvoznici iz tih zemalja bile su tvornice koje su otvorili kineski proizvođači prstenastih mehanizama za uvezivanje listova papira. Njihova ulaganja u proizvodnju u tim zemljama uslijedila su nakon uvođenja mjera za kineske prstenaste mehanizme za uvezivanje listova papira kako su dodatno proširene na uvoz iz drugih zemalja nakon nekoliko ispitnih postupaka za sprečavanje izbjegavanja mjera. U slučaju Kambodže premještanje proizvodnje kineskog vlasnika uslijedilo je nakon uvođenja mjera Tajlandu. Istodobno je u razmatranom razdoblju Tajland, nekad drugi najveći izvoznik u Uniju, gotovo nestao s tržišta.

               (74)

               S obzirom na visinu cijena uvoza iz trećih zemalja, trebalo bi naglasiti da su cijene uvoza iz Indije i Kambodže niže od cijena uvoza iz NRK-a (33 % odnosno 27 %).

         5.   Stanje industrije Unije

               (75)

               U skladu s člankom 3. stavkom 5. Osnovne uredbe ispitivanje vjerojatnosti nastavka ili ponavljanja štete uključivalo je i procjenu svih gospodarskih čimbenika koji su imali utjecaj na stanje industrije Unije tijekom razmatranog razdoblja.

               (76)

               Radi poštovanja povjerljivih poslovnih podataka, podaci o dva proizvođača iz Unije morali su biti prikazani u indeksiranom obliku.

         5.1.   Proizvodnja, proizvodni kapacitet i iskorištenost kapaciteta

      Tablica 6.

      Proizvodnja, kapacitet i iskorištenost kapaciteta

               2011.

               2012.

               2013.

               RIPR

                  Proizvodnja, 1 000  komada (indeks)

                  100

                  96

                  90

                  82

                  Kapacitet, 1 000  komada (indeks)

                  100

                  100

                  93

                  93

                  Stopa iskorištenosti kapaciteta (indeks)

                  100

                  96

                  96

                  87

                  Izvor: Odgovori na upitnik.

               (77)

               Proizvodnja industrije Unije u razmatranom se razdoblju smanjila za 18 %. To je kretanje pratilo kretanje potrošnje iako je smanjenje opsega proizvodnje industrije Unije bilo nešto veće od smanjenja potrošnje. U razmatranom razdoblju stopa iskorištenosti kapaciteta industrije Unije smanjila se za 13 % usprkos činjenici da se sam kapacitet donekle povećao za 7 %. Iskorištenost kapaciteta dosegla je u RIPR-u svoju rekordno nisku razinu od 55 % do 65 % u apsolutnom smislu.

         5.2.   Završne zalihe

      Tablica 7.

      Količina završnih zaliha

               2011.

               2012.

               2013.

               RIPR

                  Završne zalihe, 1 000  komada (indeks)

                  100

                  83

                  95

                  89

                  Izvor: Odgovori na upitnik.

               (78)

               Razine zaliha industrije Unije na kraju godine smanjile su se za 11 % tijekom razmatranog razdoblja. Međutim, uzimajući u obzir istodobno smanjenje proizvodnje, razine zaliha zadržane su na relativno stabilnoj razini koju proizvođači iz Unije smatraju normalnom.

         5.3.   Obujam prodaje i tržišni udio

      Tablica 8.

      Obujam prodaje i tržišni udio

               2011.

               2012.

               2013.

               RIPR

                  Obujam prodaje (ukupno EU), 1 000  komada (indeks)

                  100

                  103

                  98

                  82

                  Obujam prodaje (nepovezano EU), 1 000  komada (indeks)

                  100

                  104

                  95

                  82

                  Tržišni udio (indeks)

                  100

                  119

                  105

                  96

                  Izvor: Odgovori na upitnik.

               (79)

               Obujam prodaje industrije Unije nepovezanim kupcima u razmatranom se razdoblju smanjio za 18 %. Iako je glavni razlog za to smanjenje bilo istodobno smanjenje potrošnje, trebalo bi naglasiti da je pad obujma prodaje bio veći od pada potrošnje. Iz toga je proizašlo smanjenje tržišnog udjela industrije Unije za 4 %.

         5.4.   Cijene i čimbenici koji utječu na cijene

      Tablica 9.

      Prodajne cijene (nepovezano)

               2011.

               2012.

               2013.

               RIPR

                  Prosječna prodajna cijena u EUR/1 000  komada (indeks)

                  100

                  96

                  94

                  99

                  Izvor: Odgovori na upitnik.

               (80)

               Prodajne cijene industrije Unije nepovezanim kupcima na tržištu Unije u RIPR-u bile su na gotovo istoj razini kao na početku razmatranog razdoblja.

         5.5.   Zaposlenost i produktivnost

      Tablica 10.

      Zaposlenost i produktivnost

               2011.

               2012.

               2013.

               RIPR

                  Zaposlenost (indeks)

                  100

                  97

                  95

                  91

                  Radna produktivnost (indeks)

                  100

                  99

                  94

                  89

                  Prosječan trošak rada (indeks)

                  100

                  92

                  87

                  83

                  Izvor: Odgovori na upitnik.

               (81)

               Zaposlenost u ekvivalentu punog radnog vremena smanjila se tijekom razmatranog razdoblja za 9 % kao rezultat restrukturiranja industrije Unije. Istodobno su i prosječni troškovi rada smanjeni za 17 %. No, s obzirom na to da je u istom razdoblju došlo do dramatičnog pada proizvodnje kako je navedeno u uvodnoj izjavi 77., radna produktivnost smanjila se u razmatranom razdoblju za 11 %.

         5.6.   Troškovi proizvodnje i profitabilnost

      Tablica 11.

      Troškovi proizvodnje i profitabilnost

               2011.

               2012.

               2013.

               RIPR

                  Troškovi proizvodnje (indeks)

                  100

                  101

                  95

                  100

                  Profitabilnost (indeks)

                  100

                  – 78

                  79

                  62

                  Izvor: Odgovori na upitnik.

               (82)

               U razmatranom je razdoblju, osim 2012., industrija Unije uspjela biti profitabilna iako je profitabilnost bila daleko ispod ciljne dobiti od 5 %. Nadalje, kretanja su i dalje silazna.

               (83)

               Smanjenje profitabilnosti uglavnom je rezultat smanjenja prodajne cijene. Bez obzira na vrlo malu iskorištenost kapaciteta, prosječni troškovi proizvodnje u RIPR-u nisu se povećali preko razine iz 2011., prije svega zbog povećanja troškova rada nakon napora koje su proizvođači iz Unije uložili u restrukturiranje.

         5.7.   Ulaganja, povrat ulaganja i novčani tok

      Tablica 12.

      Ulaganja, povrat ulaganja i novčani tok

               2011.

               2012.

               2013.

               RIPR

                  Godišnja ulaganja (indeks)

                  100

                  343

                  260

                  286

                  Povrat ulaganja (indeks)

                  100

                  – 17

                  74

                  88

                  Novčani tok (indeks)

                  100

                  82

                  145

                  57

               (84)

               Ispitnim postupkom dokazano je da je industrija Unije uspjela zadržati relativno visoku razinu ulaganja u razmatranom razdoblju uz veliki povrat ulaganja (iznimka je godina gubitaka 2012.). Industrija Unije uspjela je zadržati i pozitivni novčani tok u cijelom razmatranom razdoblju iako se u RIPR-u smanjio za 43 % u usporedbi s razinom iz 2011. Industrija Unije tijekom promatranog razdoblja nije imala nikakvih problema pri prikupljanju kapitala.

         5.8.   Visina dampinga i oporavak od prethodnog dampinga

               (85)

               Kako je zaključeno u uvodnoj izjavi 49., na temelju najboljih dostupnih činjenica, ispitnim postupkom utvrđeno je postojanje znatnog dampinga od 49 % tijekom RIPR-a.

               (86)

               Uzimajući u obzir dampinški uvoz iz NRK-a te kontinuirane prethodne prakse izbjegavanja mjera i apsorpcije, može se zaključiti da se industrija Unije nije u potpunosti oporavila od učinaka prethodnog dampinga u razmatranom razdoblju, iako se određeno smanjenje nekih pokazatelja štete, npr. obujma prodaje i proizvodnje, ne može pripisati uvozu iz predmetne zemlje zbog njegove niske razine u tom razdoblju nego je prije rezultat pada potrošnje.

         5.9.   Izvozna aktivnost industrije Unije

               (87)

               U razmatranom razdoblju industrija Unije izvozila je samo zanemarive količine pa se zaključuje da izvoz nije utjecao na situaciju industrije Unije.

         5.10.   Zaključak o stanju industrije Unije

               (88)

               Ispitni postupak pokazao je da je nastavak mjera od 2010. omogućio industriji Unije da zadrži pozitivnu profitabilnost praktički u cijelom razmatranom razdoblju. Ipak, postignuta profitabilnost bila je mnogo manja od ciljne dobiti (5 %), ali je omogućila industriji Unije da ostvari neka ulaganja i zadrži relativno velik tržišni udio.

               (89)

               Ostali pokazatelji štete pokazuju da je gospodarska situacija industrije Unije teška u kontekstu konkurencije na svjetskoj razini i smanjenja potrošnje. Industrija Unije na te je izazove odgovorila restrukturiranjem svojih radnih mjesta i ulaganjem u modernizaciju proizvoda.

               (90)

               Stoga se zaključuje da industrija Unije tijekom razdoblja ispitnog postupka revizije nije pretrpjela znatnu štetu.

         6.   Vjerojatnost ponavljanja štete

               (91)

               Industrija Unije restrukturirala je svoje aktivnosti i imala je koristi od antidampinških mjera. Ipak, iako su te mjere prvi put uvedene 1997., u potpunosti su bile na snazi tek kad su se uklonili učinci praksi apsorpcije i izbjegavanja mjera.

               (92)

               U tom se kontekstu analizira vjerojatnost ponavljanja štete u slučaju isteka mjera, u skladu s člankom 11. stavkom 2. Osnovne uredbe.

               (93)

               S obzirom na to da ni jedan kineski proizvođač izvoznik nije surađivao u ispitnom postupku, nalazi u pogledu NRK-a morali su se temeljiti na najboljim raspoloživim podacima u skladu s člankom 18. Osnovne uredbe, posebno iz zahtjeva za reviziju zbog predstojećeg isteka mjera.

               (94)

               Kako je prethodno zaključeno u uvodnim izjavama 50. i 63., kineski izvoznici i dalje su nastavili svoje dampinške prakse te je nastavak dampinga vjerojatan.

               (95)

               Nadalje, kako je objašnjeno u uvodnoj izjavi 59., kineski izvoznici nikad nisu izgubili interes za tržište Unije, što je posebno vidljivo u prethodnim praksama apsorpcije i izbjegavanja mjera.

               (96)

               Kako je zaključeno u uvodnim izjavama 53. i 61., kineski proizvođači izvoznici imaju goleme rezervne kapacitete za proizvodnju predmetnog proizvoda, a tržište Unije im je posebno privlačno zbog svoje veličine i relativno visokih cijena.

               (97)

               Uz to, statistički podaci o uvozu i obujam proizvodnje proizvođača iz Unije također pokazuju da se tržište smanjuje. Tipičan znak tržišta koje se smanjuje sveobuhvatna je konkurencija za preostali obujam. Velika je vjerojatnost da će s obzirom na trenutačni rezervni kapacitet u NRK-u doći do brzog porasta dampinškog uvoza niskih cijena u slučaju isteka mjera.

               (98)

               Sve te činjenice zajedno upućuju na mogućnost da bi NRK, ako se dopusti istek mjera, u kratkom roku na tržište Unije mogao izvesti znatne količine predmetnog proizvoda po dampinškim cijenama čak i bez potrebe da preusmjeri svoju prodaju s drugih tržišta. Ako bi se to dogodilo, industrija Unije bi se trenutačno suočila s daljnjim smanjenjem prodaje i prodajnih cijena, a to bi utjecalo na već slabu iskorištenost kapaciteta i profitabilnost. Ako bi se ti pokazatelji štete pogoršali, oporavak industrije Unije brzo bi se prekinuo i vrlo vjerojatno bi se ponovila znatna šteta.

         E.   INTERES UNIJE

   1.   Uvod

               (99)

               U skladu s člankom 21. Osnovne uredbe ispitano je bi li zadržavanje mjera bilo protivno interesu Unije u cjelini. Određivanje interesa Unije temeljilo se na procjeni različitih interesa koji su uključeni, tj. interesa industrije Unije, uvoznika i korisnika.

         2.   Interes industrije Unije

               (100)

               Kako je objašnjeno u uvodnoj izjavi 90., mjere su omogućile industriji Unije da konsolidira svoj položaj i započne restrukturiranje. Istodobno je u uvodnoj izjavi 98. zaključeno da bi industrija Unije vjerojatno pretrpjela ozbiljno pogoršanje stanja dopusti li se istek antidampinških mjera protiv NRK-a. Stoga se može zaključiti da bi nastavak mjera protiv NRK-a koristio industriji Unije.

         3.   Interes uvoznika i korisnika

               (101)

               Svi poznati uvoznici i korisnici obaviješteni su o pokretanju postupka revizije. Međutim, nepovezani korisnici nisu surađivali s Komisijom, a nepovezani su uvoznici vrlo ograničeno surađivali, točnije samo jedno društvo koje je uvozilo iz NRK-a.

               (102)

               Uvoznik koji je surađivao u načelu nije bio protiv zadržavanja mjera. Doista, njegov uvoz iz NRK-a bio je zanemariv u RIPR-u, a njegovi podaci o uvozu pokazuju da je zbog mjera na snazi već promijenio svoje dobavljače. Stoga zadržavanje mjera ne bi utjecalo na njegovu situaciju.

         4.   Zaključak

               (103)

               S obzirom na elemente analizirane u uvodnim izjavama 100. do 102. te na činjenicu da trenutačni uvoz iz NRK-a predstavlja oko 2 % potrošnje Unije, nema razloga za pretpostavku da bi zadržavanje mjera bilo protivno interesu Unije. Stoga je zaključeno da ne postoje snažni razlozi u interesu Unije protiv zadržavanja antidampinških mjera protiv NRK-a.

         F.   OBJAVA I ANTIDAMPINŠKE MJERE

               (104)

               Sve zainteresirane strane koje surađuju obaviještene su o ključnim činjenicama i razmatranjima na temelju kojih se smatra prikladnim zadržati postojeće antidampinške pristojbe na uvoz prstenastih mehanizama za uvezivanje listova papira iz NRK-a. Zainteresiranim stranama omogućeno je i da nakon te objave podnesu primjedbe. Nisu primljene nikakve primjedbe.

               (105)

               Iz prethodno navedenoga slijedi, kako je predviđeno člankom 11. stavkom 2. Osnovne uredbe, da bi trebalo zadržati antidampinške mjere primjenjive na prstenaste mehanizme za uvezivanje listova papira podrijetlom iz NRK-a.

               (106)

               Iz toga proizlazi da bi trebalo zadržati i proširenje mjere za predmetni proizvod podrijetlom iz NRK-a na uvoz poslan iz Vijetnama (22) i Laoske Narodne Demokratske Republike (23), bez obzira na to je li deklariran kao podrijetlom iz Vijetnama i Laoske Narodne Demokratske Republike ili ne.

               (107)

               Odbor osnovan člankom 15. stavkom 1. Osnovne uredbe nije dostavio mišljenje,

         DONIJELA JE OVU UREDBU:
   Članak 1.
   1.   Uvodi se konačna antidampinška pristojba na uvoz određenih prstenastih mehanizama za uvezivanje listova papira koji su trenutačno razvrstani u oznaku KN ex 8305 10 00, podrijetlom iz Narodne Republike Kine.
   2.   Za potrebe ovog članka, prstenasti mehanizmi za uvezivanje listova papira sastoje od dvije pravokutne čelične pločice ili žica na kojima su učvršćena najmanje četiri poluprstena izrađena od čelične žice te koje zajedno drži čelična krovna pločica. Oni se mogu otvoriti povlačenjem poluprstena ili malim čeličnim otponcem pričvršćenim za prstenasti mehanizam za uvezivanje listova papira.
   3.   Stopa konačne antidampinške pristojbe primjenjive na neto cijenu franko granica Zajednice, neocarinjena, iznosi kako slijedi:

               (a)

               za mehanizme sa 17 i 23 prstena (oznake TARIC 8305100021, 8305100023, 8305100029 i 8305100035) iznos pristojbe jednak je razlici između najniže uvozne cijene od 325 EUR za 1 000 komada i neto cijene franko granica Zajednice, neocarinjene;

               (b)

               za mehanizme osim onih sa 17 ili 23 prstena (oznake TARIC 8305100011, 8305100013, 8305100019 i 8305100034).

                           Carinska stopa

                           Dodatna oznaka TARIC

                           Narodna Republika Kina:

                                       —

                                       World Wide Stationery Mfg, Hong Kong, Narodna Republika Kina

                           51,2 %

                           8934

                                       —

                                       sva ostala društva

                           78,8 %

                           8900

         Članak 2.
   Osim ako je drukčije određeno, primjenjuju se važeće odredbe o carinama.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. svibnja 2016.

            Za Komisiju

            Predsjednik

         Jean-Claude JUNCKER

      (1)  SL L 343, 22.12.2009., str. 51.

      (2)  Uredba Vijeća (EZ) br. 119/97 od 20. siječnja 1997. kojom se uvode konačne antidampinške pristojbe na uvoz određenih prstenastih mehanizama za uvezivanje listova papira podrijetlom iz Malezije i Narodne Republike Kine i konačna naplata uvedenih privremenih pristojbi (SL L 22, 24.1.1997., str. 1.).

      (3)  Uredba Vijeća (EZ) br. 2100/2000 od 29. rujna 2000. o izmjeni Uredbe (EZ) br. 119/97 o uvođenju konačne antidampinške pristojbe na uvoz prstenastih mehanizama za uvezivanje listova papira podrijetlom iz Narodne Republike Kine (SL L 250, 5.10.2000., str. 1.).

      (4)  Uredba Vijeća (EZ) br. 1208/2004 od 28. lipnja 2004. o proširenju konačne antidampinške mjere uvedene Uredbom (EZ) br. 119/97 na uvoz određenih prstenastih mehanizama za uvezivanje listova papira podrijetlom iz Narodne Republike Kine, na isti proizvod isporučen iz Socijalističke Republike Vijetnama (SL L 232, 1.7.2004., str. 1.).

      (5)  Obavijest o pokretanju postupka revizije zbog predstojećeg isteka antidampinških mjera koje se primjenjuju na uvoz određenih prstenastih mehanizama za uvezivanje listova papira podrijetlom iz Narodne Republike Kine (SL C 21, 24.1.2002., str. 25.).

      (6)  Uredba Vijeća (EZ) br. 2074/2004 od 29. studenoga 2004. o uvođenju konačne antidampinške pristojbe na uvoz određenih prstenastih mehanizama za mape podrijetlom iz Narodne Republike Kine (SL L 359, 4.12.2004., str. 11.).

      (7)  Uredba Vijeća (EZ) br. 33/2006 od 9. siječnja 2006. o proširenju konačne antidampinške pristojbe uvedene Uredbom (EZ) br. 2074/2004 na uvoz određenih prstenastih mehanizama za uvezivanje listova papira podrijetlom iz Narodne Republike Kine na uvoz istog proizvoda poslanog iz Laoske Narodne Demokratske Republike (SL L 7, 12.1.2006., str. 1.).

      (8)  Uredba Vijeća (EZ) br. 818/2008 od 13. kolovoza 2008. o izmjeni Uredbe (EZ) br. 2074/2004 o uvođenju konačne antidampinške pristojbe na uvoz određenih prstenastih mehanizama za mape podrijetlom iz Narodne Republike Kine i prekidu ispitnog postupka u vezi s mogućim izbjegavanjem antidampinških mjera uvedenih tom Uredbom uvozom određenih prstenastih mehanizama za mape poslanih iz Tajlanda, bez obzira na to imaju li deklarirano podrijetlo iz Tajlanda ili nemaju (SL L 221, 19.8.2008., str. 1.).

      (9)  Provedbena uredba Vijeća (EU) br. 157/2010 od 22. veljače 2010. o uvođenju konačne antidampinške pristojbe na uvoz određenih prstenastih mehanizama za mape podrijetlom iz Narodne Republike Kine nakon revizije nakon isteka mjera na temelju članka 11. stavka 2. Uredbe (EZ) br. 384/96 (SL L 49, 26.2.2010., str. 1.).

      (10)  Provedbena uredba Vijeća (EU) br. 792/2011 od 5. kolovoza 2011. o uvođenju konačne antidampinške pristojbe i konačnoj naplati privremene pristojbe uvedene na uvoz određenih prstenastih mehanizama za mape podrijetlom iz Tajlanda (SL L 204, 9.8.2011., str. 11.).

      (11)  Obavijest o predstojećem isteku određenih antidampinških mjera (SL C 164, 29.5.2014., str. 21.).

      (12)  Budući da postoje samo dva proizvođača iz Unije, točna brojka nije otkrivena.

      (13)  Obavijest o pokretanju revizije zbog predstojećeg isteka antidampinških mjera koje se primjenjuju na uvoz određenih prstenastih mehanizama za mape podrijetlom iz Narodne Republike Kine, a koje su proširene na Vijetnam i Laosku Demokratsku Narodnu Republiku (SL C 67, 25.2.2015., str. 15.).

      (14)  Vidjeti osobito uvodne izjave 28., 29. i 38. Provedbene uredbe Vijeća (EU) br. 157/2010 od 22. veljače 2010. o uvođenju konačne antidampinške pristojbe na uvoz određenih prstenastih mehanizama za mape podrijetlom iz Narodne Republike Kine nakon revizije nakon isteka mjera na temelju članka 11. stavka 2. Uredbe (EZ) br. 384/96 (SL L 49, 26.2.2010., str. 1.).

      (15)  Vidjeti uvodnu izjavu 38. Provedbene uredbe Vijeća (EU) br. 157/2010 od 22. veljače 2010. o uvođenju konačne antidampinške pristojbe na uvoz određenih prstenastih mehanizama za mape podrijetlom iz Narodne Republike Kine nakon revizije nakon isteka mjera na temelju članka 11. stavka 2. Uredbe (EZ) br. 384/96 (SL L 49, 26.2.2010., str. 1.).

      (16)  Cijene u SAD-u više su jer su proizvodi različiti. Većina izvoza sastoji se od 3 prstena s otponcem.

      (17)  Kako je navedeno u uvodnim izjavama 3. i 5.

      (18)  Kako je navedeno u uvodnoj izjavi 2.

      (19)  Dani su samo rasponi kako bi se zaštitila povjerljivost podataka dvaju proizvođača iz Unije.

      (20)  Uvoz iz Kambodže započeo je 2013.

      (21)  Uvoz iz Kambodže započeo je 2013.

      (22)  Uredba (EZ) br. 1208/2004.

      (23)  Uredba (EZ) br. 33/2006.


title: Provedbena uredba Komisije (EU) 2016/660 оd 27. travnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               28.4.2016

               HR

               Službeni list Europske unije

               L 114/12

         PROVEDBENA UREDBA KOMISIJE (EU) 2016/660
   оd 27. travnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. travnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  268,0

                  MA

                  85,8

                  ZZ

                  176,9

                  0707 00 05

                  MA

                  83,0

                  TR

                  118,9

                  ZZ

                  101,0

                  0709 93 10

                  MA

                  95,4

                  TR

                  127,5

                  ZZ

                  111,5

                  0805 10 20

                  AR

                  115,8

                  EG

                  47,1

                  IL

                  85,1

                  MA

                  58,1

                  TR

                  39,9

                  ZZ

                  69,2

                  0808 10 80

                  AR

                  123,2

                  BR

                  100,4

                  CL

                  112,7

                  CN

                  73,3

                  NZ

                  147,2

                  US

                  199,1

                  ZA

                  94,3

                  ZZ

                  121,5

                  0808 30 90

                  AR

                  122,3

                  CL

                  93,3

                  CN

                  62,0

                  ZA

                  111,8

                  ZZ

                  97,4

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2015/1731 оd 28. rujna 2015. o odobrenju medetomidina kao aktivne tvari za uporabu u biocidnim proizvodima za vrstu proizvoda 21 (Tekst značajan za EGP)

text:
               29.9.2015

               HR

               Službeni list Europske unije

               L 252/33

         PROVEDBENA UREDBA KOMISIJE (EU) 2015/1731
   оd 28. rujna 2015.
   o odobrenju medetomidina kao aktivne tvari za uporabu u biocidnim proizvodima za vrstu proizvoda 21
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 90. stavak 2.,
   budući da:

               (1)

               U skladu s člankom 11. stavkom 1. Direktive 98/8/EZ Europskog parlamenta i Vijeća (2) Ujedinjena Kraljevina primila je 27. travnja 2009. zahtjev za uvrštenje aktivne tvari medetomidin u Prilog I. toj Direktivi za uporabu u vrsti proizvoda 21, proizvodi za suzbijanje obrastanja, kako je utvrđeno u Prilogu V. toj Direktivi, što odgovara vrsti proizvoda 21 kako je utvrđeno u Prilogu V. Uredbi (EU) br. 528/2012.

               (2)

               Medetomidin 14. svibnja 2000. nije bio na tržištu kao aktivna tvar biocidnog proizvoda.

               (3)

               Ujedinjena Kraljevina je 12. ožujka 2014. Europskoj agenciji za kemikalije podnijela izvješće o procjeni zajedno sa svojim preporukama, u skladu s člankom 8. stavkom 1. Uredbe (EU) br. 528/2012.

               (4)

               Mišljenje Europske agencije za kemikalije sastavio je 3. veljače 2015. Odbor za biocidne proizvode, uzimajući pritom u obzir zaključke nadležnog ocjenjivačkog tijela.

               (5)

               U skladu s tim mišljenjem može se očekivati da će biocidni proizvodi koji se upotrebljavaju u vrsti proizvoda 21 i koji sadržavaju medetomidin ispuniti zahtjeve utvrđene u članku 19. stavku 1. točki (b) Uredbe (EU) br. 528/2012, pod uvjetom da se zadovolje određeni uvjeti koji se odnose na njihovu uporabu.

               (6)

               Primjereno je stoga odobriti medetomidin za uporabu u biocidnim proizvodima za vrstu proizvoda 21 podložno zadovoljenju određenih specifikacija i uvjeta.

               (7)

               U mišljenju je navedeno da je medetomidin zbog svojih značajki vrlo postojan (vP) i otrovan (T) u skladu s kriterijima utvrđenima u Prilogu XIII. Uredbi (EZ) br. 1907/2006 Europskog parlamenta i Vijeća (3). Osim toga, u mišljenju je navedeno da aktivna tvar sadržava znatan udio neaktivnih izomera ili nečistoća.

               (8)

               Medetomidin ispunjuje uvjete iz članka 10. stavka 1. točaka (d) i (f) Uredbe (EU) br. 528/2012 i stoga bi ga trebalo smatrati potencijalnom tvari za zamjenu.

               (9)

               U skladu s člankom 10. stavkom 4. Uredbe (EU) br. 528/2012 odobrenje aktivne tvari koja se smatra potencijalnom tvari za zamjenu trebalo bi biti za razdoblje od najviše sedam godina.

               (10)

               Budući da medetomidin ispunjuje kriterije kao vrlo postojan (vP) u skladu s Prilogom XIII. Uredbi (EZ) br. 1907/2006, tretirani proizvodi koji su tretirani medetomidinom ili ga sadržavaju trebali bi biti propisno označeni kada se stavljaju na tržište.

               (11)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   Medetomidin se odobrava kao aktivna tvar za uporabu u biocidnim proizvodima za vrstu proizvoda 21, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. rujna 2015.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

      (3)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

      PRILOG

                  Uobičajeni naziv

                  Kemijski naziv prema IUPAC-u
                  Identifikacijski brojevi

                  Minimalni stupanj čistoće aktivne tvari (1)

                  Datum odobrenja

                  Datum isteka odobrenja

                  Vrsta proizvoda

                  Posebni uvjeti

                  Medetomidin

                  Kemijski naziv prema IUPAC-u:
                  (RS)-4-[1-(2,3-dimetilfenil)etil]-1H-imidazol
                  EZ br.: nema podataka
                  CAS br.: 86347-14-0

                  99,5 % masenog udjela.
                  Medetomidin se proizvodi kao racemična smjesa R- i S-enantiomera: deksmedetomidina i levomedetomidina.

                  1. siječnja 2016.

                  31. prosinca 2022.

                  21

                  Medetomidin se smatra potencijalnom tvari za zamjenu u skladu s člankom 10. stavkom 1. točkama (d) i (f) Uredbe (EU) br. 528/2012.
                  Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.
                  Odobrenja biocidnih proizvoda podliježu sljedećim uvjetima:

                              1.

                              Za industrijske ili profesionalne korisnike moraju se utvrditi sigurni radni postupci i odgovarajuće organizacijske mjere. Ako se izloženost ne može na drugi način smanjiti na prihvatljivu razinu, proizvodi se moraju koristiti uz odgovarajuću osobnu zaštitnu opremu.

                              2.

                              Osobe koje stavljaju proizvode koji sadržavaju medetomidin na tržište za neprofesionalne korisnike moraju osigurati da su uz proizvode priložene i odgovarajuće rukavice. Na deklaracijama i, ako su dostupne, na uputama za uporabu mora biti navedeno mora li se koristiti neka druga osobna zaštitna oprema.

                              3.

                              Na deklaracijama i, ako su dostupne, na uputama za uporabu mora biti navedeno da se proizvod mora čuvati izvan dohvata djece dok se tretirane površine ne osuše.

                              4.

                              Na deklaracijama i, ako su dostupni, na sigurnosno-tehničkim listovima odobrenih proizvoda mora biti navedeno da će se aktivnosti primjene, održavanja i popravka vršiti u zatvorenom prostoru na ograđenoj nepropusnoj tvrdoj podlozi ili na tlu pokrivenom nepropusnim materijalom kako bi se spriječilo izravno ispiranje i minimizirale emisije u okoliš te da se svi ostatci ili otpad koji sadržavaju medetomidin moraju prikupljati za ponovnu uporabu ili odlaganje.

                              5.

                              Za proizvode čiji se ostatci mogu nalaziti u hrani ili hrani za životinje treba provjeriti je li potrebno odrediti nove ili izmijeniti postojeće maksimalne razine ostataka (MRO-ovi) u skladu s Uredbom (EZ) br. 470/2009 Europskog parlamenta i Vijeća (2) ili Uredbom (EZ) br. 396/2005 Europskog parlamenta i Vijeća (3) i poduzeti sve odgovarajuće mjere za smanjenje rizika kako bi se osiguralo da se ne prekorače primjenjivi MRO-ovi.

                        Stavljanje tretiranih proizvoda na tržište podliježe sljedećem uvjetu:
                  Osoba odgovorna za stavljanje na tržište tretiranog proizvoda koji je tretiran medetomidinom ili ga sadržava dužna je osigurati da su na oznaci tog tretiranog proizvoda navedeni podatci iz članka 58. stavka 3. drugog podstavka Uredbe (EU) br. 528/2012.

         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjenjivanju provedenom u skladu s člankom 8. stavkom 1. Uredbe (EU) br. 528/2012. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.

         (2)  Uredba (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (SL L 152, 16.6.2009., str. 11.).

         (3)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).


title: Provedbena uredba Komisije (EU) br. 267/2014 оd 14. ožujka 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               15.3.2014

               HR

               Službeni list Europske unije

               L 76/34

      PROVEDBENA UREDBA KOMISIJE (EU) br. 267/2014
   оd 14. ožujka 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. ožujka 2014.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  116,3

                  MA

                  73,6

                  TN

                  86,3

                  TR

                  100,8

                  ZZ

                  94,3

                  0707 00 05

                  EG

                  182,1

                  MA

                  182,1

                  TR

                  149,6

                  ZZ

                  171,3

                  0709 91 00

                  EG

                  45,1

                  ZZ

                  45,1

                  0709 93 10

                  MA

                  43,6

                  TR

                  84,3

                  ZZ

                  64,0

                  0805 10 20

                  EG

                  44,8

                  IL

                  68,0

                  MA

                  47,0

                  TN

                  52,1

                  TR

                  59,2

                  ZA

                  62,5

                  ZZ

                  55,6

                  0805 50 10

                  TR

                  74,1

                  ZZ

                  74,1

                  0808 10 80

                  AR

                  94,0

                  CL

                  130,2

                  CN

                  92,9

                  MK

                  33,9

                  US

                  192,4

                  ZZ

                  108,7

                  0808 30 90

                  AR

                  94,4

                  CL

                  123,2

                  TR

                  158,2

                  US

                  211,0

                  ZA

                  97,4

                  ZZ

                  136,8

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2015/328 оd 2. ožujka 2015. o izmjeni Provedbene uredbe (EU) br. 322/2014 u pogledu ulaznog dokumenta za hranu za životinje i hranu životinjskog podrijetla  Tekst značajan za EGP

text:
               3.3.2015

               HR

               Službeni list Europske unije

               L 58/50

         PROVEDBENA UREDBA KOMISIJE (EU) 2015/328
   оd 2. ožujka 2015.
   o izmjeni Provedbene uredbe (EU) br. 322/2014 u pogledu ulaznog dokumenta za hranu za životinje i hranu životinjskog podrijetla
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1. točku (b) podtočku ii.,
   budući da:

               (1)

               Provedbenom uredbom Komisije (EU) br. 322/2014 (2) uvode se posebni uvjeti za uvoz hrane za životinje i hrane podrijetlom ili poslanih iz Japana nakon nesreće u nuklearnoj elektrani Fukushima kako bi se zaštitilo javno zdravlje i zdravlje životinja u Uniji.

               (2)

               Člankom 9. Provedbene uredbe (EU) br. 322/2014 predviđa se da za potrebe prethodne obavijesti poslovni subjekti u sektoru hrane za životinje i hrane ili njihovi predstavnici trebaju ispuniti dio I. zajedničkog ulaznog dokumenta (CED) iz Uredbe Komisije (EZ) br. 669/2009 (3) i taj dokument proslijediti nadležnom tijelu na određenom ulaznom mjestu ili graničnoj inspekcijskoj postaji. CED iz Uredbe Komisije (EZ) br. 669/2009 primjenjuje se samo na hranu za životinje i hranu neživotinjskog podrijetla, a ne na hranu za životinje i hranu životinjskog podrijetla, uključujući proizvode ribarstva.

               (3)

               Za hranu za životinje i hranu životinjskog podrijetla, uključujući proizvode ribarstva, koje su obuhvaćene područjem primjene Direktive Vijeća 97/78/EZ (4), Uredbom Komisije (EZ) br. 136/2004 (5) predviđa se da se za potrebe prethodne obavijesti treba upotrijebiti zajednički veterinarski dokument o ulasku (ZVDU) utvrđen u Prilogu III. toj Uredbi.

               (4)

               Provedbenu uredbu (EU) br. 322/2014 trebalo bi stoga na odgovarajući način izmijeniti.

               (5)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Provedbena uredba (EU) br. 322/2014 mijenja se kako slijedi:

               1.

               U članku 9. stavci 1. i 2. zamjenjuju se sljedećim:
               „1.   Poslovni subjekti u sektoru hrane za životinje i hrane ili njihovi predstavnici dostavljaju prethodnu obavijest o dolasku svake pošiljke proizvoda, uz iznimku čaja podrijetlom iz bilo koje prefekture osim Fukushime.
               2.   Za potrebe prethodne obavijesti ispunjuju:

                           (a)

                           za proizvode neživotinjskog podrijetla: dio I. zajedničkog ulaznog dokumenta (CED) iz članka 3. točke (a) Uredbe (EZ) br. 669/2009, uzimajući u obzir napomene za smjernice za CED utvrđene Prilogom II. Uredbi (EZ) br. 669/2009;

                           (b)

                           za hranu za životinje i hranu životinjskog podrijetla, uključujući proizvode ribarstva, koje su obuhvaćene područjem primjene Direktive Vijeća 97/78/EZ: zajednički veterinarski dokument o ulasku (ZVDU) utvrđen u Prilogu III. Uredbi Komisije (EZ) br. 136/2004 (6).

                     Odgovarajući dokument prosljeđuje se nadležnom tijelu na određenom ulaznom mjestu ili graničnoj inspekcijskoj postaji najmanje dva radna dana prije fizičkog dolaska pošiljke.

                  (6)  Uredba Komisije (EZ) br. 136/2004 od 22. siječnja 2004. o postupcima za veterinarske preglede na graničnim inspekcijskim postajama Zajednice za proizvode koji se uvoze iz trećih zemalja (SL L 21, 28.1.2004., str. 11.).”"

               2.

               Članak 12. zamjenjuje se sljedećim:
               „Članak 12.
               Puštanje u slobodan promet
               Puštanje u slobodan promet pošiljaka proizvoda, osim proizvoda koji su obuhvaćeni područjem primjene Direktive 97/78/EZ, koje je već uređeno Uredbom (EZ) br. 136/2004, ovisi o tome je li poslovni subjekt u sektoru hrane za životinje ili hrane ili njegov predstavnik carinskim tijelima predočio (u fizičkom ili elektroničkom obliku) CED koji je uredno popunilo nadležno tijelo nakon što su provedene sve službene kontrole. Carinska tijela puštaju pošiljku u slobodan promet samo ako je u polju II.14. CED-a navedena povoljna odluka nadležnog tijela te ako je potpisana u polju II.21. CED-a.”

         Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. ožujka 2015.

            Za Komisiju

            Predsjednik

         Jean-Claude JUNCKER

      (1)  SL L 31, 1.2.2002., str. 1.

      (2)  Provedbena uredba Komisije (EU) br. 322/2014 od 28. ožujka 2014. o uvođenju posebnih uvjeta kojima se uređuje uvoz hrane za životinje i hrane podrijetlom ili poslanih iz Japana nakon nesreće u nuklearnoj elektrani Fukushima (SL L 95, 29.3.2014., str. 1.).

      (3)  Uredba Komisije (EZ) br. 669/2009 od 24. srpnja 2009. o provedbi Uredbe (EZ) br. 882/2004 Europskog parlamenta i Vijeća s obzirom na povećanu razinu službenih kontrola uvoza određene hrane za životinje i hrane neživotinjskoga podrijetla te o izmjeni Odluke 2006/504/EZ (SL L 194, 25.7.2009., str. 11.).

      (4)  Direktiva Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (SL L 24, 30.1.1998., str. 9.).

      (5)  Uredba Komisije (EZ) br. 136/2004 od 22. siječnja 2004. o postupcima za veterinarske preglede na graničnim inspekcijskim postajama Zajednice za proizvode koji se uvoze iz trećih zemalja (SL L 21, 28.1.2004., str. 11.).


title: Provedbena uredba Komisije (EU) 2016/20 оd 8. siječnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               9.1.2016

               HR

               Službeni list Europske unije

               L 6/3

         PROVEDBENA UREDBA KOMISIJE (EU) 2016/20
   оd 8. siječnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. siječnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  EG

                  139,2

                  IL

                  236,2

                  MA

                  81,9

                  TR

                  120,9

                  ZZ

                  144,6

                  0707 00 05

                  MA

                  89,3

                  TR

                  154,2

                  ZZ

                  121,8

                  0709 93 10

                  MA

                  63,7

                  TR

                  143,3

                  ZZ

                  103,5

                  0805 10 20

                  EG

                  45,6

                  MA

                  59,5

                  TR

                  75,8

                  ZZ

                  60,3

                  0805 20 10

                  IL

                  167,2

                  MA

                  75,5

                  ZZ

                  121,4

                  0805 20 30, 0805 20 50, 0805 20 70, 0805 20 90

                  IL

                  145,2

                  JM

                  147,1

                  MA

                  86,7

                  TR

                  80,0

                  ZZ

                  114,8

                  0805 50 10

                  EG

                  98,7

                  MA

                  94,2

                  TR

                  90,6

                  ZZ

                  94,5

                  0808 10 80

                  CL

                  81,3

                  US

                  105,7

                  ZZ

                  93,5

                  0808 30 90

                  CN

                  78,7

                  TR

                  137,9

                  ZZ

                  108,3

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.